**Նոյեմբերի 11** (լեհերեն՝ **11 listopada**), լեհական գեղարվեստական կինոնկար, որ 2008 թվականին նկարահանել են լեհ կինոռեժիսորներ ու սցենարիստներ *Կամիլ Կուլչիցկին* և *Ուրշուլա Շալատան*։ Ֆիլմը հիմնված է 1939 թվականի օգոստոսից նոյեմբեր Վարշավայում ու նրան մերձակա Զելոնկա փոքրիկ քաղաքում իրականում տեղի ունեցած դեպքերի վրա։ Կինոնկարի պաշտոնական առաջին ցուցադրությունը կայացել է 2008 թվականի նոյեմբերի 9-ին Վարշավայի «Վիսլա» կինոթատրոնում։ Դրանից մեկ տարի անց ֆիլմը թողարկվել է DVD-ի տեսքով, իսկ 2011 թվականի նոյեմբերի 11-ին կայացել է նրա հեռուստատեսային պրեմիերան։

2008 թվականին Կամիլ Կուլչիցկին և Ուրշուլա Շալատը իրենց այս ֆիլմի ստեղծման համար արժանացել են Զելոնկայի բարեկամների ընկերության պարգևին՝ «*Տարվա իրադարձություն*» անվանակարգում։

Ֆիլմի դիպաշարը
--------------

Գործողությունները հիմնականում ծավալվում են Վարշավայի մերձակա Զելոնկա քաղաքում, Երկրորդ աշխարհամարտի սկսվելուց կարճ ժամանակ անց և գերմանացիների կողմից Լեհաստանի զավթման (օկուպացիայի) առաջին ամիսներին։ Կինոնկարը պատմում է զելենագուրացի մի խումբ սկաուտների մասին, ովքեր, ցանկանալով նոյեմբերի 11-ին նշել Լեհաստանի Անկախության տոնը, նախօրեին իրենց ձեռքով պատրաստում և քաղաքի փողոցներում ի ցույց են դնում Մարիա Կոնոպնիցկայի հայրենասիրական «*Rota*» («Երդում») բանաստեղծության տողերով մեկուկես տասնյակ պաստառներ ու լոզունգներ։ Գերմանացիներն այդ արարքի համար նրանց կալանավորում են և որոշ ժամանակ անց գնդակահարում մոտակա անտառում։

Ֆիլմում դերակատարումներով հանդես են եկել Յացեյ Սկվոռնեկը, Արթուր Յարզանբեկը, Մարիուշ Դոմագալան, Բարտոշ Կուլիկովսկին, Պավել Մարչուկը, Սլավոմիր Կոցը, Մարցին Բիտնևսկին և այլք։

Կինոնկարը վաճառքի չի հանվել, վարձույթում չի հայտնվել, պարզապես DVD-ների տեսքով բաշխվել է կինոցուցադրումների ժամանակ։ Ընդ որում՝ Զելոնկայից հետո առաջին ցուցադրություն-հանդիպումներից մեկը կազմակերպվել է Ժողովրդական հիշողության ինստիտուտի կրթական կենտրոնում։

«*Նոյեմբերի 11*» կինոնկարը դիտելու համար ամբողջությամբ մատչելի է համացանցում։

Ծանոթագրություններ
------------------

1. ↑
2. ↑  Freebase տվյալների վերբեռնում — Google.
3. ↑  "Zobacz zwiastun filmu harcerzy 11 listopada" - informacja o zwiastunie i premierze w serwisie gazeta.pl (dostęp 11.05.2012 r.)
4. ↑  «"Studenci UKSW laureatami tegorocznej nagrody Mutka vel Zielonka" - informacja o przyznaniu nagrody w serwisie Uniwersytetu Kardynała Stefana Wyszyńskiego w Warszawie (dostęp 11.05.2012 r.)». Արխիվացված օրիգինալից 2013 թ․ փետրվարի 5-ին. Վերցված է 2013 թ․ փետրվարի 5-ին.
5. ↑  "Spotkanie Klubu - film: 11 listopada" - artykuł w serwisie Klubu Historycznego im. gen. Stefana Grota Roweckiego w Warszawie Archived 2012-09-03 at Archive.is.
6. ↑  "Film „11 listopada" w internecie" - informacja w serwisie Stowarzyszenia Wspólnota Polska oddział w Warszawie (dostęp 11.05.2012 r.)(չաշխատող հղում)

Արտաքին հղումներ
----------------

* Blog poświęcony produkcji filmu (nieaktualizowany od zakończenia produkcji)
* Film "11 listopada" do obejrzenia online Archived 2013-04-19 at Archive.is
* "Przygoda z filmem 11 listopada" - wywiad z Arturem Jarząbkiem, odtwórcą jednej z głównych ról.
* «Արխիվացված պատճենը». Արխիվացված է օրիգինալից 2016 թ․ օգոստոսի 10-ին. Վերցված է 2020 թ․ սեպտեմբերի 3-ին. `{{cite web}}`: More than one of `|archiveurl=` and `|archive-url=` specified (օգնություն)
* Oficjalna strona filmu Archived 2020-09-24 at the Wayback Machine.